**თეთრიწყაროს მუნიციპალიტეტის მერიის ინფრასტრუქტურის განვითარების, არქიტექტურისა და მშენებლობის სამსახურის მიერ 2021-2022 წლებში გაწეული მუშაობის შესახებ ანგარიში.**

თეთრიწყაროს მუნიციპალიტეტის მერიის ინფრასტრუქტურის განვითარების, არქიტექტურისა და მშენებლობის სამსახურის ინფრასტრუქტურის განყოფილებამ 2021 წელს განახორციელა 12 მსხვილი ინფრასტრუქტურული პროექტის შესყიდვა:

1. სოფელ ფარცხისში ხელოვნურსაფარიანი მინი სპორტული მოედნის მოწყობის და სოფელ ერტისში ფეხბურთის მოედნის (ბალახის საფარით) რეაბილიტაციის პროექტები;
2. სოფელ ერტისში მისასვლელი გზის I და II მონაკვეთების, მუხათის ფაბრიკის დასახლებაში ცენტრალური ქუჩის, სოფელ ხაიშში სკოლასთან მისასვლელი ქუჩის, სოფელ საღრაშენსა და ჩხიკვთაში სკოლებთან მისასვლელი გზების, ქ. თეთრიწყაროში, ,,ვარხუნო“-ს დასახლებაში, სასაფლაოსთან მისასვლელი გზის მოწყობა-რეაბილიტაციის პროექტები;
3. სოფელ მუხათში მოსახლეობის თავშეყრის შენობის მოწყობის პროექტი;
4. შეხვეტილის ადმინისტრაციული ერთეულის სოფლებთან მისასვლელი, სტიქიის შედეგად დაზიანებული, ორი ხიდის საპროექტო დოკუმენტაციის კორექტირების პროექტი;
5. სოფელ ჯორჯიაშვილში შიდა ქუჩების მოხრეშვის პროექტი;
6. ქ. თეთრიწყაროში, თამარ მეფის ქუჩა N4-ში მდებარე შენობის მიმდებარედ არსებული ავარიული საყრდენი კედლის დემონტაჟისა და ახალის მოწყობის პროექტი;
7. დაბა მანგლისში, ბადალაშვილისა და მარაბდის ქუჩებს შორის არსებული სკვერის განათების სამუშაოების პროექტი;
8. ქ. თეთრიწყაროში და სოფელ წყლულეთის ცენტრალურ გზაზე სიჩქაღის შემზღუდავი ბარიერების მოწყობის შესყიდვის დოკუმენტაციის მომზადება;
9. ქ. თეთრიწყაროში არსებულ სანიაღვრე არხებზე ცხაურების მოწყობა-რეაბილიტაციის სამუშაოების შესყიდვის დოკუმენტაციის მომზადება;

სოფლის მხარდაჭერის პროგრამის ფარგლებში მომზადდა მუნიციპალიტეტის დასახლებებში ქუჩების გარე განათების (26 პროექტი), გზების მოხრეშვის (9 პროექტი), წყალმომარაგების სარეაბილიტაციო სამუშაოების (31 პროექტი), ამბულატორიის შენობების რეაბილიტაციის (2 პროექტი), სკვერების (4 პროექტი), სპორტული ინფრასტრუქტურის (3 პროექტი), საბავშვო ატრაქციონების (საცურაო, საქანელა, აიწონა-დაიწონა) საპროექტო დოკუმენტაცია.

2021 წელს სამსახურის არქიტექტურისა და მშენებლობის განყოფილების მიერ შესრულებულ იქნა შემდეგი სამუშაოები:

1. მომზადდა და გაიცა მიწის სამშენებლოდ გამოყენების 112 პირობა;
2. მომზადდა და გაიცა მშენებლობის 87 ნებართვა;
3. ექსპლუატაციაში იქნა მიღებული 47 დასრულებული სხვადასხვა შენობა-ნაგებობა;
4. გაიცა მიწის ნაკვეთების დაყოფა/გაერთიანების 234 თანხმობა;
5. დაკორექტირდა 12 საპროექტო-სამშენებლო დოკუმენტაცია;
6. შეთანხმდა 96 პირველი კლასის მშენებლობა.

2022 წელს ინფრასტრუქტურის განყოფილებამ განახორციელა 33 მსხვილი ინფრასტრუქტურული პროექტის შესყიდვა:

1. სოფელ თონეთში, სოფელ ორბეთში და სოფელ ჭივჭავში სასმელი წყლის სათავე ნაგებობების, ცენტრალური და შიდა ქსელის მოწყობა-რეაბილიტაციის პროექტების შესყიდვა;
2. ქ. თეთრიწყაროში, დიდგორის ქუჩაზე არსებული ხელოვნურსაფარიანი მინი საფეხბურთო მოედნის რეაბილიტაციის პროექტი;
3. სოფელ სამღერეთში ხელოვნურსაფარიანი მინი საფეხბურთო მოედნის მოწყობის პროექტი;
4. სოფელ პატარა ირაგაში ხელოვნურსაფარიანი მინი საფეხბურთო მოედნის მოწყობის პროექტი;
5. სოფელ წინწყაროში არსებული ხელოვნურსაფარიანი მინი საფეხბურთო მოედნის რეაბილიტაციის პროექტი;
6. სოფელ სამღერეთამდე მისასვლელი გზის 2,5 კმ-იანი მონაკვეთის მოწყობის პროექტი;
7. დაბა მანგლისში, გოდერძი გვრიტიშვილის, მურმან ლებანიძის, იოანე მანგლელის II შესახვევის, ჭავჭავაძის, კლდეკარის, წმ. ნინოს ქუჩების, დ. აღმაშენებლის ქუჩის (200 გრძ.მ), რუსთაველის ქუჩის ნაწილის (150 გრძ.მ), ქაქუცა ჩოლოყაშვილის ქუჩის ნაწილის (120 გრძ.მ) სარეაბილიტაციო სამუშაოების პროექტი;
8. ქ. თეთრიწყაროში, არმაზის, სააკაძის, მეგობრობის, 26 მაისის, და ჩეხოვის ქუჩების რეაბილიტაციის პროექტი;
9. თეთრიწყაროს მუნიციპალიტეტში, 9 ძმა ხერხეულიძის მემორიალის ტერიტორიის დაზიანებული ღობის დემონტაჟის და ახალი ღობის მოწყობის პროექტი;
10. სოფელ დიდ ირაგაში, ცენტრალური გზის გასწვრივ, არსებული ავარიული ქვის საყრდენი კედლის რეაბილიტაციის პროექტი;
11. ქ. თეთრიწყაროში, ჭავჭავაძის ქუჩა N2-ში მდებარე მუნიციპალიტეტის ადმინისტრაციული შენობის პირველი სართულის სრული რეაბილიტაციისა და სახურავის ნაწილობრივი შეკეთების სამუშაოების პროექტი;
12. ქ. თეთრიწყაროში გრიგორიანის ქუჩის რეაბილიტაციის პროექტი;
13. ქ. თეთრიწყაროში ე.წ ,,ლტოლვილთა დასახლებაში“ მისასვლელი შიდა გზის რეაბილიტაციის პროექტი;
14. სოფელ ჩხიკვთაში შიდა (ყოფილი ცენტრალური გზის მონაკვეთის) გზის რეაბილიტაციის პროექტი;
15. ქ. თეთრიწყაროში, თამარ მეფის ქუცა N3-ში მდებარე მრავალბინიანი საცხოვრებელი სახლის სახურავის რეაბილიტაციის პროექტი;
16. ქ. თეთრიწყაროში, თამარ მეფის N34-ში და N35-ში მდებარე მუნიციპალიტეტის ადმინისტრაციული შენობების სრული რეაბილიტაციის პროექტი;
17. სოფელ პატარა თონეთში მისასვლელი 1,3 კილომეტრიანი რკ.ბეტონის გზის მოწყობის პროექტი;
18. სოფელ დიდ და პატარა დურნუკში მისასვლელი 0,6 კილომეტრიანი რკ.ბეტონის გზის მოწყობის პროექტი;

სოფლის მხარდაჭერის პროგრამის ფარგლებში მომზადდა მუნიციპალიტეტის დასახლებებში ქუჩების გარე განათების (16 პროექტი), გზების მოხრეშვის (25 პროექტი), წყალმომარაგების სარეაბილიტაციო სამუშაოების (18 პროექტი), ამბულატორიის შენობების რეაბილიტაციის (2 პროექტი), სკვერების (13 პროექტი), სასაფლაოს პროექტები.

2022 წელს ინფრასტრუქტურის სამსახურის არქიტექტურისა და მშენებლობის განყოფილების მიერ შესრულებულ იქნა შემდეგი სამუშაოები:

1. მომზადდა და გაიცა მიწის სამშენებლოდ გამოყენების 81 პირობა;
2. მომზადდა და გაიცა მშენებლობის 74 ნებართვა;
3. ექსპლუატაციაში იქნა მიღებული 26 დასრულებული სხვადასხვა შენობა-ნაგებობა;
4. გაიცა მიწის ნაკვეთების დაყოფა/გაერთიანების 200 თანხმობა;
5. დაკორექტირდა 7 საპროექტო-სამშენებლო დოკუმენტაცია;
6. შეთანხმდა 154 პირველი კლასის მშენებლობა.

ამასთანავე, ინფრასტრუქტურის განვითარების, არქიტექტურისა და მშენებლობის სამსახური

2021-2022 წლებში ყოველდღიურ რეჟიმში მუშაობდა, ინფრასტრუქტურის კუთხით, საქართველოს მთავრობის, სამინისტროების, სამხარეო ადმინისტრაციის დავალებებზე, სხვადასხვა უწყებებიდან, იურიდიული/ან ფიზიკური პირებისგან შემოსულ წერილებზე და განცხადებებზე, მუნიციპალიტეტის მერის სხვა დავალებების შესრულებაზე.